Oud-polisiehoof se whisky gesteelBheki Cele. Foto: GCIS Die Sunday Tirbune berig dat die diewe deur ŉ venster by Cele se huis in Durban probeer inbreek het maar nie daarin kon slaag nie. Die diewe het toe by die motorhuis ingebreek en glo ŉ duur bottel whisky gedrink wat hulle in een van die motors gevind het. Die diewe het glo ander waardevolle items en twee bottels whisky van nagenoeg R1 000 elk gebuit. “Ons gemeenskap is onder beleg, daar is geen twyfel daaroor nie. Wat my grief is dat ek iets daaraan kon doen as ek steeds deel was van die mag,” het Cele aan die Sunday Tribune gesê. Hy en sy gesin het geslaap ten tyde van die voorval. Kol. Vincent Mdunge, woordvoerder van die polisie, het die voorval bevestig en gesê niemand is nog in hegtenis geneem in verband met die voorval nie.